Referat

Bestyrelsesmøde - Kliplev Lokalråd  
Kliplev Hallen, onsdag 11. april 2018  
kl. 19.00 – ca. 21.00.

1. **Velkomst med godkendelse af dagsorden.**

Thorkil Dahl Sørensen bød velkommen. Han henviste til den udsendte dagsorden, som blev godkendt.

Vi førte havde en kort drøftelse af Forsamlingshusets fremtid. Vi blev enige om at afvente et udspil fra de nye ejere. Torkild vil på et givet tidspunkt tage kontakt til ejerne herom.  
  
Lokalrådet har ellers generelt et ønske om at etablere et kulturhus i byen.

1. **Drøftelse af mødet med kommunen vedr. hus /hal/p-plads. Økonomi vedr. køb/ udviklingspenge til Kliplev. Politikernes stillingtagen/Lokalrådets stillingtagen.**

Thorkil Dahl-Sørensen oplyste, at der øjensynligt er en ny udvikling i sagen om evt. salg af hus på Skolegade lige ved siden af Kliplev-Hallen.   
  
Thorkil kunne fortælle, at der i givet fald ikke kan ansøges om penge fra den statslige nedrivningspulje.   
  
Der kan af hensyn til det videre i den sag ikke gengives yderligere under dette punkt.

1. **Planlægning af Borgermødet den 14. maj. Herunder opkrævning af årskontingent 2018-2019 (1. april 18 til 31. marts 19).**

Vi gennemgik dagsorden og kom med et forslag til borgermødets forløb.   
  
Maria Jessen har lovet at komme og fortælle om udviklingsprojektet. Hun holdt forleden et glimrende indlæg i Grænsehallerne i Kruså. Vi skal i den forbindelse have en snak om, hvad vores og kommunens roller er. Vi regner med at hendes indlæg varer ca. 15 minutter.

Vi drøftede også Arwos’ LAR-projekt, nemlig det der går på, at regnvand og kloakvand er planlagt til at blive adskilt i Kliplev. Man vil indrette regnvands-faskiner samt etablere et betydeligt antal regnvands-bede i Kliplev centrum. Der vil på borgermødet blive givet en orientering fra Arwos’ side – ved Kristian Aaskov - om dette ret store projekt. Omtalen af projektet forventes at vare ca. 15 minutter, og Arwos foreslås at gå på ca. kl. 20.00.

Et cirka-program for borgermødet ser ud som følger:

1. Velkomst
2. Gennemgang af Lokalrådets arbejde hidtil
3. Indlæg ved Maria Jessen om Kommunens planlagte udviklingsprojekt for Kliplev
4. Korte indlæg fra de enkelte arbejdsgrupper
5. Indlæg ved Arwos om LAR-projektet
6. Ordet er frit
7. Tak for i aften

Mht. annonceringen af borgermødet ønsker vi annoncering i de lokale aviser, på vores hjemmeside samt på Facebook.   
  
Arwos opfordres til at betale for mødeomkostningerne (helt eller delvist), eftersom Arwos alligevel skulle have afholdt mødet.

Med hensyn til medlemskontingent-opkrævning lovede Eskild at sørge for det praktiske med e-mail-udsendelse til de nuværende medlemmer, så de på den måde kan gentegne deres medlemskab for det kommende år. Der vil også være muligt at få nye medlemmer på borgermødet.

1. **Bestyrelsesansvar gennem forsikring.**

Det er blevet undersøgt om bestyrelsen burde tegne en ansvarsforsikring i forbindelse med lokalrådsarbejdet.   
  
Der var til mødet indhentet to tilbud. Efter en kort diskussion mente vi, at de to tilbud nok var for dyre, og vi var lidt skeptiske på dette punkt.   
  
Thorkil vil nu undersøge, hvad andre lokalråd i byen gør. Emnet vil han tage op på et dialogmøde, der foregår på Aabenraa Rådhus den 7. juni kl. 15.00 – 16.00.

1. **Ren Dag arrangement 22. april. Vores rolle!**

Vi talte kort om den planlagte ”Ren Kliplev”-dag, søndag den 22. april.   
  
Jacob Jacobsen på Klostervang er tovholder for projektet i år. Det praktiske foregår med udgangspunkt fra Brugsen, her mødes deltagerne kl. 09.00.   
  
Efter indsamlingen af affald på forskellige ruter vil der blive tilbudt en gratis pølse/brød samt vand som afslutning. Arrangementet varer frem til kl. 12.00.

1. **Materiel puljen. Ansøgning (Søren)**

Søren havde som lovet fået indhentet en række tilbud til de materialer, som lokalrådet tidligere har ønsket at få investeret i.   
  
Oplægget blev principielt godkendt, idet der dog syntes at være tale om mange ret dyre materialer – og vi kunne måske nok nøjes med noget mindre – og lidt billigere - til at starte med.   
  
Søren vil nu indsende en ansøgning til Kommunens materielpulje, og så må vi se hvad det kommer til at betyde af eventuelt tilskud.

1. **Opbevaringssteder. Søren/Thorkil**

Thorkil har op til mødet talt med Karin Terp. På hendes adresse i centrum af byen har vi fået lov til – gratis - at opbevare de materialer, havetraktorer og andet, som vi har behov for i forbindelse med at frivillige kræfter tilbyder at gennemføre diverse forskønnelsesarbejder i Kliplev hen over året.   
  
Vi ønsker at sikre materialerne mod indbrud på adressen, og vi vil derfor sikre adgangen hertil med egnede låse- og kodesystemer. Vi talte om, at Kirsten Enig og Nis Hye kunne stå for det praktiske i forbindelse med at få adgang til det aflåste opbevaringssted.  
  
Der blev uddelt en stor tak til Karin Terp for at have givet Lokalrådet dette tilbud.

1. **Eventuelt**

Ronni fortalte, at han var i gang med at prioritere i de ønsker som infrastrukturgruppen er kommet med. Herfra var der kommet ønske om evt. regulering af den tunge trafik i Kliplev midtby.   
  
Lokalrådet mente hertil, at det især er den tunge trafik i og omkring Brugsen, Præstegårdsvej og ved kirken, der synes at udgøre en problemstilling, som der bør tages stilling til.   
Rådet har som udgangspunkt ellers ikke noget ønske om at begrænse den gennemgående lastvognstrafik gennem byen, fx på Kliplev Hovedgade.

Der blev også rejst spørgsmål om antal skraldespande i Kliplev. Hertil blev der svaret, at der for længst er foretaget indberetning til kommunen med de ønsker vi har mht. antal og placering af skraldespande.

Der er **borgermøde i Kliplev-Hallen mandag den 14. maj 2018 kl. 19.00 i Kliplev-Hallen** *Referent: Anders Jessen, 25. april 2018*